Բեկա Ֆայնենս

**Բեկա Ֆայնենս** (Beka Finance)**,** ֆինանսական ծառայություններ մատուցող իսպանական ընկերություն, հիմնադրվել է 1989 թվականին՝ որպես *Caja Madrid*-ի մաս, որը հետագայում դարձել է *Bankia*: Ընկերությունը կենտրոնանում է ֆինանսական ապրանքների և ծառայությունների մատուցման վրա, ներառյալ ակտիվների կառավարումը, ֆինանսական խորհրդատվությունը, ներդրումային բանկային գործունեությունը և ուղղակի ներդրումները։

## Նախապատմություն և գործարքներ
2013 թվականին կատալոնական *GVC Gaesco* ներդրումային խումբը գնել է Բեկա Ֆայնենսը, սակայն ավելի ուշ՝ 2020 թվականին, այն վաճառել է *Gala Capital*-ին։

Ընկերությունը հիմնականում պատկանում է կառավարման բաժնի թիմին։ Նախագահը՝ Կառլոս Տեխերան, ներդրումային բանկիր և ձեռնարկատեր է, որը նախկինում եղել է ՄակՔինզի (McKinsey & Company) ընկերության խորհրդատու և *Gala Capital*-ի նախագահ։ Գլխավոր գործադիր տնօրենը՝ Կառլոս Ստիլիանոպուլոսը, նախկինում եղել է *Bankia*-ի մեծածախ բանկային գործունեության նախագահ և ֆինանսական տնօրեն։

2020 թվականից ի վեր Բեկա Ֆայնենսը ներգրավված է եղել խոշոր միջազգային ֆինանսական գործարքներում: 2020 թվականին այն ձեռք է բերել Սագրեսը (Sagres)՝ պորտուգալական վարկային արժեթղթավորման ընկերություն, որը կառավարում էր ավելի քան 6.5 միլիարդ եվրո և նախկինում պատկանել է Սիթիգրուպին (Citigroup): Նույն թվականին Բեկան նաև 60 միլիոն եվրո է ներգրավել իր սոցիալական ազդեցության հիմնադրամի՝ Կուանիմենի (Cuanimen) համար։

2021 թվականին Բեկա Ֆայնենսը ստեղծել է 300 միլիոն եվրո ներդրումով Բեկա և Բոլշարե Իբերական Ագրոբիզնեսի հիմնադրամը (Beka & Bolschare Iberian Agrobusiness Fund)՝ գյուղատնտեսության մեջ կայուն ներդրումներ ունենալու համար: Այն նաև ստեղծել է Բեկա Կրեդիտը՝ 2.3 միլիարդ եվրոյի վարկային հարթակը։

2022 թվականին Բեկան ձեռք է բերել Հայա Տիտուլիզասիոնը (Haya Titulización)՝ արժեթղթավորման ֆոնդը կառավարող ընկերություն (արժեթղթավորման ֆոնդը կառավարող ընկերություն՝ կառուցում, կառավարում և վերահսկում է արժեթղթավորման ֆոնդերը), որը ամերիկյան Ցերբերուս (Cerberus) ֆոնդին էր պատկանում, որն էլ իր հերթին ուներ 23.2 միլիարդ եվրոյի ակտիվներ: Բեկան նաև համաձայնվել է գնել Թրեան (Trea)՝ Իսպանիայում գործող անկախ ակտիվների կառավարման ընկերությունը, որի կառավարման տակ գտնվող ակտիվները կազմում են ավելի քան 6 միլիարդ եվրո։

Բեկա Ֆայնենսը ներդրումներ է կատարել մի քանի ֆինանսական տեխնոլոգիաների ընկերություններում, այդ թվում՝ վճարային ծառայություններ մատուցող *Rebellion Pay*-ում և առցանց միջնորդ *Hey Trade*-ում։ Ընկերությունը նաև խոշոր ֆինանսական ներդրող է Խոսե Մարիա Կամարայի կողմից հիմնադրված իսպանական երաժշտություն ​​​​արտադրող *SOM Produce* ընկերությունում, ինչպես նաև *Secuoya Grupo de Comunicación*-ում, որը ''Netflix''-ի աուդիովիզուալ բովանդակության կառավարողն է Իսպանիայում։

## Անհամաձայնություններ
2014 թվականին *FCC*-ն  (Fomento de Construcciones y Contratas) կասեցրել է Բեկա Ֆայնենսի հետ իր իրացվելիության պայմանագիրը, հենց այն պահին, երբ ներդրող Ջորջ Սորոսը հայտարարել է, որ ուզում է գնել *FCC*-ի բաժնեմասը: Նաև որոշ լրատվամիջոցների հաղորդագրությունների համաձայն Սորոսը օգտագործել է Բեկա Ֆայնենսի խոշոր բաժնետեր *Gala Capital*-ը որպես ներդրումային գործիք՝ իսպանական շուկա մուտք գործելու համար։

2021 թվականի ապրիլին Բեկա Ֆայնենսը վարձել է *[[BNP Paribas]]*-ի *M&A* թիմի մեծ մասը՝ իր սեփական *M&A* ստորաբաժանումը ստեղծելու համար։

2021 թվականին Բեկա Ֆայնենսն իր խորհրդում պաշտոնի է նշանակել՝ Իսպանիայի նախկին գյուղատնտեսության նախարար և էներգետիկայի ու կլիմայի փոփոխության գործողությունների հարցերով եվրահանձնակատար Միգել Արիաս Կանետեին։ Պաշտոնը ստանձնելու համար նա պետք է հաստատում ստանար Եվրոպական հանձնաժողովի վարքագծի կանոնագրքի 11-րդ հոդվածի համաձայն։

## Ծանոթագրություններ


## Արտաքին հղումներ
* Beka Finance official website

Կատեգորիա:Իսպանիայի ընկերություններ
Կատեգորիա:Ֆինանսական շուկաներ